b'\n_START_ARTICLE_\nAdrian N\xc4\x83stase\n_START_SECTION_\nBiografija\n_START_PARAGRAPH_\n1973 Bukare\xc5\xa1to universitete baig\xc4\x97 teis\xc4\x99, 1978 m. filosofij\xc4\x85 ir sociologij\xc4\x85, 1987 m. tarptautin\xc4\x97s teis\xc4\x97s daktaras._NEWLINE_1973 \xe2\x80\x93 1990 m. Bukare\xc5\xa1to teis\xc4\x97s tyrim\xc5\xb3 instituto darbuotojas, 1977 \xe2\x80\x93 1979 m. ir 1984 \xe2\x80\x93 1985 m. Bukare\xc5\xa1to ekonomini\xc5\xb3 studij\xc5\xb3 akademijos profesorius. 1977 \xe2\x80\x93 1984 m. Tarptautini\xc5\xb3 teisi\xc5\xb3 ir tarptautini\xc5\xb3 santyki\xc5\xb3 asociacijos pirmininko pavaduotojas, 1984 \xe2\x80\x93 1990 m. Pranc\xc5\xabzijos tarptautini\xc5\xb3 teisi\xc5\xb3 bendrijos narys, Tarptautinio \xc5\xbemogaus teisi\xc5\xb3 instituto Strasb\xc5\xabre studij\xc5\xb3 direktorius. 1991 \xe2\x80\x93 1996 m. Niujorko Ryt\xc5\xb3 ir Vakar\xc5\xb3 saugumo studij\xc5\xb3 instituto direkcijos narys, 1990 \xe2\x80\x93 1992 m. Nikolaj\xc4\x97s Titulesku fondo pirmininkas._NEWLINE_Buvo Rumunijos komunist\xc5\xb3 partijos narys, tod\xc4\x97l savo da\xc5\xbenai publikuojamuose straipsniuose spaudoje atspind\xc4\x97jo komunist\xc5\xb3 ideologij\xc4\x85. Vienas i\xc5\xa1 jo straipsni\xc5\xb3 vadinosi \xe2\x80\x9e\xc5\xbdmogaus teis\xc4\x97s \xe2\x80\x93 atgyvenusi koncepcija\xe2\x80\x9c (\xe2\x80\x9eDrepturile Omului, un concept retrograd\xe2\x80\x9c). Dar 1989 m. prad\xc5\xbeioje pasisak\xc4\x97 prie\xc5\xa1 M. Gorba\xc4\x8diovo \xe2\x80\x9ePerestroik\xc4\x85\xe2\x80\x9c._NEWLINE_1990 m. Rumunijos Nacionalinio gelb\xc4\x97jimo fronto narys, u\xc5\xbesienio reikal\xc5\xb3 ministras. 1992 \xe2\x80\x93 1996 m. ir nuo 2004 m. parlamento Deputat\xc5\xb3 r\xc5\xabm\xc5\xb3 pirmininkas. 2000 \xe2\x80\x93 2004 m. Rumunijos ministras pirmininkas._NEWLINE_1993 \xe2\x80\x93 1997 m. Rumunijos socialin\xc4\x97s demokratijos partijosPDSR pirmininkas, PDSR atstovas parlamente, 1996 -2000 m. parlamentin\xc4\x97s grup\xc4\x97s lyderis, parlamento pirmininko pavaduotojas. 1997 m. ir 2000 m. PDSR pirmininko pirmasis pavaduotojas, nuo 2001 m. sausio 19 d. pirmininkas, nuo 2001 m. bir\xc5\xbeelio 16 d. partijai pakeitus pavadinim\xc4\x85 \xe2\x80\x93 Socialdemokrat\xc5\xb3 partijos (PSD) pirmininkas. 2005 m. j\xc4\xaf pakeit\xc4\x97 Mir\xc4\x8da Geoana._NEWLINE_Nuo 2003 m. Socialist\xc5\xb3 Internacionalo Pietry\xc4\x8di\xc5\xb3 Europos komiteto pirmininkas._NEWLINE_Daugiau, kaip 150 mokslini\xc5\xb3 darb\xc5\xb3 autorius._NEWLINE_Buvo ved\xc4\x99s komunist\xc5\xb3 veik\xc4\x97jo Grigoro Preotaso dukr\xc4\x85 Ili\xc4\x8d\xc4\x85, i\xc5\xa1sikyr\xc4\x99s, ved\xc4\x97 Dan\xc4\x85 Mikulesku, turi du vaikus.'